Dedennus eo gwelet ez eus c'hoazh Breizh, daoust d'un digulturiñ dre heg bet kaset da benn gant ar patrom enframmañ-se, eus un dibarelezh. Eus un tu ez eus c'hoazh kantmiliadoù a dud oc'h ober gant ar brezhoneg - daoust m'emañ o kilañ da vat -, hag eus un tu all ez eus ur bihanniver a-bouez hag  oberiant o krouiñ traoù nevez (sonerezh, skridoù, dañs, h.a.) hag o vont gant ar vuhez a-vremañ. Ha dreist-holl ez eus bremañ gant an darn vrasañ eus ar Vretoned lorc'h gant o dibarelezh, ha pa'z eus eus an dibarelezh-se muioc'h ur skeudenn er spered pe ur grouidigezh bepred war ober eget un hengoun o sevel da gozh-kozh. Ha war ar marc'had eo difeuls an dibarelezh-se hag ar skeudenn anezhi, digasoni na c'hoant terriñ ha freuziñ al liammoù : ar Vretoned n'int ket serret war o unvanelezh.